 Hosia 2  Sịnụ ụmụnne unu ndị ikom, Unu bụ ndị m! sịkwanụ ụmụnne unu ndị inyom, Unu bụ ndị inyom e meere ebere!Kpeenụ nne unu ikpe; kpeenụ ya ikpe nihi na ọ bụghị nwunye m, abụghịkwa m di ya. O kwesịrị iwepụ ịkwa iko ya nihu ya, wepụkwa ịkwa iko ya nagbata ara ya abụọ,ka m ghara ịgba ya ọtọ wee mee ka ọ dịrị otú ọ dị nụbọchị a mụrụ ya, meekwa ka ọ dị ka ala ịkpa, meekwa ka ọ dị ka ala mmiri na-adịghị, meekwa ka agụụ mmiri gụgbuo ya.Agaghị m emere ụmụ ya ebere, nihi na ha bụ ụmụ a kwatara niko.Nihi na nne ha kwara iko. Onye buru ha nafọ mere omume ihere, nihi na ọ sịrị, Achọrọ m ịgakwuru ndị mụ na ha na-eme enyi, ndị na-enye m nri m na-eri na mmiri m na-aṅụ, ajị anụ m na ákwà linin m, mmanụ m na ihe ọṅụṅụ m.Ya mere, m ga-eji ogwu gbaa ụzọ gị ogige; m ga-ejikwa nkume wuchibido ya mgbidi, ka ọ ghara ịchọta okporo ụzọ ya.Ọ ga-achụwa ndị ya na ha na-eme enyi, ma ọ gaghị achụkwute ha; ọ ga-achọ ha, ma ọ gaghị achọta ha. Ọ ga-asịkwa, Achọrọ m ịlaghachikwuru di m, di m nke mbụ, nihi na ihe dịịrị m mma mgbe ahụ karịa ugbu a.Ma ọ mataghị na ọ bụ m nyere ya nri na mmanya dị ụtọ na mmanụ, nakwa na ọ bụ m mere ka o nwejuo ọlaọcha na ọlaedo enweju, bụ ndị ha ji fee Bel.Nihi ya, m ga-atụgharị wepụ nri m na-enye ya noge ya, wepụkwa mmanya m dị ụtọ noge ya, m ga-anapụkwa ya ajị anụ m na ákwà linin m o ji kpuchie ọtọ ya.Ugbu a, m ga-ekpughe ihe o ji bụrụ nwaanyị nihu ndị ya na ha na-eme enyi, ọ dịghịkwa onye ga-anapụta ya naka m.M ga-emekwa ka ịṅụrị ọṅụ ya niile, ememme ya, ụbọchị ememme ọnwa ọhụrụ ya na ụbọchị izu ike ya na oge ememme ya niile kwụsị.M ga-eme ka osisi vaịn ya na osisi fig ya tọgbọrọ nefu, bụ ndị o kwuru banyere ha, sị: Ha bụ onyinye ndị mụ na ha na-eme enyi nyere m; m ga-emekwa ka ha dị ka oké ọhịa, anụ ọhịa ga-erichapụ ha.M ga-eme ka ọ zaa ajụjụ maka ụbọchị niile ọ nọ na-esurere ihe oyiyi Bel ihe nsure ọkụ, mgbe o ji ọla ntị ya na ihe ịchọ mma ya na-achọ onwe ya mma, na-agakwurukwa ndị ya na ha na-eme enyi, ma, ọ bụ m ka o chefuru, ka Jehova kwuru.Ya mere, lee, m gaje ime ka o kweta, m ga-emekwa ka ọ gaa nala ịkpa, m ga-agwa ya okwu ga-eru ya nobi.M ga-enye ya ubi vaịn ya malite mgbe ahụ gaa nihu, nyekwa ya ndagwurugwu Ekọ ka ọ bụrụ ọnụ ụzọ olileanya; ọ ga-aza òkù nebe ahụ dị ka ọ zara noge ọ bụ agbọghọ nakwa nụbọchị o si nala Ijipt pụta.Ọ ga-erukwa nụbọchị ahụ, ka Jehova kwuru, na ị ga-akpọ m Di m, ị gakwaghị akpọ m Onyenwe m.M ga-ewepụ aha niile nke ihe oyiyi Bel nọnụ ya, a gakwaghị echeta aha ha.Mụ na anụ ọhịa na anụ ufe nke eluigwe na ihe na-akpụ akpụ nala ga-agba ndụ nụbọchị ahụ nihi ha, m ga-emekwa ka ụta na mma agha na agha ghara ịdịkwa nala ha, m ga-emekwa ka ha dinara ala nobi iru ala.M ga-ekwe nkwa ịlụ gị ruo mgbe a na-akaghị aka, m ga-ekwe nkwa ịlụ gị nezi omume na nikpe ziri ezi na nobiọma nakwa nebere.M ga-ekwe nkwa ịlụ gị nikwesị ntụkwasị obi; ị ga-amarakwa Jehova.Ọ ga-erukwa nụbọchị ahụ na m ga-aza òkù, ka Jehova kwuru, m ga-aza eluigwe òkù, eluigwe ga-aza ala òkù;ala ga-aza nri na mmanya dị ụtọ na mmanụ òkù; ha onwe ha ga-aza Jezril òkù.M ga-aghara ya onwe m nala dị ka mkpụrụ, m ga-emekwara onye ahụ ebere bụ onye a na-emereghị ebere, m ga-agwa ndị na-abụghị ndị m: Unu bụ ndị m; ha onwe ha ga-asịkwa: Ị bụ Chineke m. 